projecte-aina/catalan_government_crawling huggingface dataset:
Com és habitual en cada edició del Premi, la Generalitat de Catalunya ha creat una exposició itinerant que recull les candidatures guanyadores i les que van rebre una menció especial del jurat de l'edició 2019 del Premi Catalunya d'Ecodisseny.
Les candidatures seleccionades també estan presents mitjançant fotografies.
L'objectiu d'aquesta exposició és acostar l'ecodisseny als estudiants i als professionals de disseny i a la ciutadania en general, tot mostrant exemples de productes dissenyats amb criteris ambientals per tal de difondre aquest concepte i promoure el consum de productes ecodissenyats.
L'exposició va acompanyada del Catàleg del Premi on es pot trobar més informació del Premi i dels articles exposats.
L'exposició estarà itinerant tot l'any 2020 i bona part de l'any 2021, fins la propera edició del Premi.
Els diferents mòduls exposen la informació adient a través dels panells metàl·lics vinilats i diferenciats pels colors corresponents.
També incorpora l'exposició dels productes més petits i referenciats, amb unes vitrines protegides per
A més, hi ha altres productes d'un mida considerable que estan situats davant
Juntament amb les vitrines, hi ha dos peus per poder elevar els productes complicats de mostrar.
també es fixen a l'estructura metàl·lica a través dels cables metàl·lics.
Les dimensions generals dels mòduls són, 210 cm d'altura per 180-226 cm d'amplada i 60-80 cm de profunditat, en el cas d'haver-hi vitrines a les dues cares.
Els dos primers mòduls, el d'introducció i el dels seleccionats, sol interessa una cara.
En canvi, en la resta dels mòduls
és necessaria la visualització de les dues cares del mòdul.
En el dossier tècnic es poden consultar els detalls tècnics de l'exposició (mides, nombre de mòduls, contingut).
Els únics requisits per poder-la acollir són els següents:
L'exposició consta de cinc mòduls, identificats per colors:
Mòdul 1 - Introducció i crèdits
Mòdul 4 - Categoria B. Producte en desenvolupament
Per sol·licitar aquesta exposició cal trucar a l'Agència de Residus de Catalunya.
Departament de Comunicació 93 567 33 00
Un cop confirmades les dates, cal omplir la sol·licitud
Llista de reproducció amb vuit vídeos
Publicació "El cicle de la matèria orgànica"
Publicació en format desplegable de cinc cares que s'utilitza com a estoig per a la resta de publicacions d'aquesta sèrie.
Cal descarregar-lo per després imprimir-lo i retallar per les guies que hi han, per després utilitzar-lo com a estoig de les altres publicacions.
Publicació "El cicle de la matèria orgànica" - FORM Fracció Orgànica dels Residus Municipals
Publicació que explica què és la FORM, què s'obté de la valorització, per què cal valoritzar-la, els impropis, etc...
Publicació "El cicle de la matèria orgànica" - La fracció vegetal
Publicació que explica què és la fracció vegetal, la recollida de la poda, la gestió i valorització de la poda, etc...
Publicació "El cicle de la matèria orgànica" - Els sistemes de recollida selectiva de la FORM
Publicació que explica quins sistemes/models de recollida selectiva existeixen a Catalunya, etc...
Publicació "El cicle de la matèria orgànica" - L'autocompostatge
Publicació que explica l'autocompostatge.
Publicació "El cicle de la matèria orgànica" - La planta de compostatge
Publicació que explica la planta de compostatge.
Publicació "El cicle de la matèria orgànica" - La planta de digestió anaeròbia
Publicació que explica la planta de digestió anaeròbia.
Publicació "El cicle de la matèria orgànica" - El compost
Publicació que explica que ès el compost, característiques, beneficis, aplicació,...
Publicació "El cicle de la matèria orgànica" - El regle del cicle de la matèria orgànica
Publicació "El cicle de la matèria orgànica" - El regle del cicle de l'autocompostatge
El Premi Medi Ambient de la Generalitat de Catalunya en la modalitat d'actuacions de reducció i reciclatge de residus vol reconèixer la contribució de les persones al desenvolupament sostenible del país mitjançant iniciatives i actuacions adreçades a l'assoliment d'objectius de prevenció, reducció, i reciclatge de residus
Establiments comercials i activitats de serveiv
Ha quedat desert el premi de reciclatge.
Quant al Premi de Prevenció i reducció, l'ha guanyat l'empresa de 9 treballadors Estudis Parets Grup Irisware, SL, de Parets del Vallès pel foment de la recollida selectiva i la prevenció de residus, sobretot de paper, entre els seus treballadors, i la implicació en el desplegament de l'Agenda 21 del municipi mitjançant campanyes per promoure el transport alternatiu, les energies renovables i l'estalvi energètic, la vegetació autòctona, etc. A més, aplica els principis de l'arquitectura ecològica als seus locals.
Entitats socials, associacions i iniciatives ciutadanes
Candidatura on s'han premiat projectes d'inserció sòciolaboral relacionats amb la recuperació i reciclatge de residus:
S'han atorgat cinc premis i una menció especial, i han quedat desertes les categories de Llars d'infants i centres universitaris.
El setembre de 2005 es va crear el Premi Medi Ambient de la Generalitat de Catalunya, mitjançant el Decret 205/2005.
Aquesta distinció vol reconèixer públicament la tasca de persones, entitats o institucions en favor del medi.
L'any 2006 va ser la primera edició d'aquests premis que distingeixen les actuacions endegades en l'àmbit de la gestió ambiental de l'aigua i la sostenibilitat en l'edificació en les tres modalitats següents:
Recerca, innovació i desenvolupament.
Protecció i millora del medi ambient, destacant una actuació singular i una trajectòria.
Actuacions de reducció i reciclatge de residus
Des de el punt de vista dels residus la modalitat Actuacions de reducció i reciclatge de residus, aquests Premis consten de quatre categories: establiments comercials i activitats de serveis, que reconeix la tasca dels que han contribuït a la promoció de la reducció i el reciclatge de residus, així com a la comercialització de productes de consum més respectuosos amb el medi ambient; entitats socials, associacions i iniciatives ciutadanes, que reconeix la promoció de la reducció i el reciclatge de residus; centres educatius, que reconeix la tasca a les escoles bressol, educació infantil i primària, educació secundària obligatoria, batxillerat i cicles formatius i estudis universitares, que han contribuït a l'educació per a la reducció i el reciclatge de residus; i ens locals, que reconeix les actuacions i experiències rellevants dutes a terme en la gestió de residus.
La dotació és de 30.000 euros, a repartir equitativament entre els premiats de totes les categories.
Enguany, el Centre català del reciclatge de la Junta de Residus (ara Agència de Residus de Catalunya) ha convocat la 2a edició del premi «Disseny per al reciclatge: producte reciclat/reciclable».
L'objectiu del premi és reconèixer els productes i els projectes presentats per a empreses, estudiants, professionals i institucions que en el seu disseny integren criteris de reciclatge i/o reciclabilitat.
En aquesta nova edició, es disposa del suport i la col·laboració de les següents entitats representatives del món del disseny i del medi ambient:
Díptic informatiu - Bases del premi - Formulari categoria de productes - Formulari categoria de projectes
Els principals criteris de valorització.
Llistat de les candidatures guanyadores i mencionades per categories
Fotos de l'acte de lliurament dels premis
L'any 2015 ha tingut lloc la primera edició del Premi Catalunya d'Ecodisseny.
Aquest nou Premi reconeix productes, productes en desenvolupament i estratègies de foment de productes, que estiguin dissenyats per millorar el comportament ambiental dels productes i serveis al llarg del seu cicle de vida.
En l'edició de l'any 2015 la convocatòria ha estat oberta a dissenyadors (inclosos estudiants) o fabricants de productes o els impulsors d'estratègies tant de Catalunya com de països de l'entorn euromediterrani, gràcies a la col·laboració amb el programa SWITCH-MED i amb el Programa de la Nacions Unides per al Medi Ambient.
El Premi ha tingut cinc categories.
Les categories A, B, C i D destinades a participants de Catalunya i la categoria E Disseny euromediterrani adreçada a participants dels 21 països veïns del Mediterrani.
El període de presentació de candidatures es va obrir el 15 de gener de 2015 i va durar fins el 28 de febrer de 2015.
Es van rebre 194 candidatures (149 de Catalunya i 45 procedents d la resta de països euromediterranis).
Durant el mes de juny es van comunicar els resultats de la primera fase del Premi, en la qual 56 candidatures van ser escollides per passar a la segona fase.
Finalment el 29 d'octubre de 2015 ha tingut lloc la cerimònia oficial de lliurament del Premi, en la qual es van donar a conèixer els guanyadors així com les mencions que ha atorgat el Jurat als finalistes més destacats.
"Reciclar residus ens fa viure" és una campanya molt visual, en línia amb "l'orgànica al marró" i l'orgànica al compostador", que utilitza fotografies reals de residus.
Aquests materials comunicatius són descarregables i es poden personalitzar a nivell de logotips i de parts del seu contingut.
S'han creat materials específics per a envasos (envasos lleugers, paper i cartró i vidre), residus d'aparells elèctrics i electrònics, piles i acumuladors i prevenció.
En el marc d'aquesta campanya, i per tal d'arribar de forma més directa a la ciutadania, està previst habilitar "El bus del reciclatge", que recorrerà 20 municipis de Catalunya de gran afluència turística, explicant de primera mà al ciutadà la importància de la prevenció i la recollida selectiva de residus, des del 27 de juliol al 19 d'agost.
Els municipis són: Roses, Sant Feliu de Guixols, Tossa de Mar, Canet de Mar, El Masnou, Castelldefels, Vilanova i la Geltrú, Tarragona, Salou, Cambrils, L'Ametlla de Mar, Deltebre, Sant Carles de la Ràpita, Olot, Ripoll, Berga, La Seu d'Urgell, Tremp, Sort i El Pont de Suert
L'orgànica al marró és una campanya molt visual, que utilitza fotografies reals de residus orgànics recreant diferents escenaris naturals.
Aquests materials comunicatius són descarregables i es poden personalitzar a nivell de logotips i de parts del seu contingut, seguint les instruccions que trobareu en les fitxes d'indicacions.
S'han creat materials específics per al sistema de recollida porta a porta, per a recollida amb contenidor de carrer i per a grans productors, així com elements genèrics per a la recollida domiciliària.
L'orgànica al compostador és una campanya molt visual, que utilitza fotografies reals de residus orgànics recreant diferents escenaris naturals.
Aquests materials comunicatius són descarregables i es poden personalitzar a nivell de logotips i de parts del seu contingut, seguint les instruccions que trobareu en les fitxes d'indicacions.
S'han creat materials específics per a l'autocompostatge o compostatge casolà i per al compostatge comunitari.
Aquesta campanya incideix, sobretot, en millorar la selecció dels envasos que van al contenidor groc i al verd, que és on hi ha un percentatge més alt d'impropis.
A través de les campanyes del 012, es fomenta també la separació de la fracció orgànica (restes de menjar i petits vegetals), i l'ús de les deixalleries o punts verds, com a instal·lacions properes on hi podem dur aquells residus que no generem de forma habitual, i que actualment ja canalitzen el 20% dels residus que es recullen selectivament.
Paral·lelament, es posa a disposició dels ciutadans una aplicació per a dispositius mòbils (Envàs, on vas?) que permet identificar fàcilment on va cada residu, informa sobre quin tractament rep i dóna consells de prevenció, que també es poden trobar al web envasonvas.cat, on es poden resoldre també els dubtes.
Per la campanya -protagonitzada pel grup The Mamzelles- s'han realitzat 2 anuncis de 45 segons, un del contenidor groc (envasos de plàstic, metàl·lics i brics), i un del contenidor verd dels envasos de vidre, i 5 curts de 15 segons, a més, també hi serà present a televisió, ràdio, cinemes, premsa escrita, opis publicitaris i internet.
L'aplicació envàs, on vas? s'ha substituït per l'aplicació residus
La campanya, que té com a lema "Separar bé els residus és un joc de nens", pretén comunicar que la separació no és un procés complicat, i que fins i tot els més petits ho poden fer bé.
De fet, tot i que la campanya s'adreça a tota la població, busca arribar en bona part al públic infantil, que és el prescriptor en matèria de separació de residus a gran part de les llars.
Es treballa amb la premissa que si els nens i nenes interioritzen que s'ha de reciclar, és més fàcil que el seu entorn també ho faci, i que, d'aquesta manera, les generacions futures ajudaran a incrementar la quantitat i la qualitat del reciclatge.
La campanya, finançada íntegrament pels Sistemes de Gestió Integrats (SIG) ECOEMBES i ECOVIDRIO, la protagonitza aquest cop el comunicador Òscar Dalmau, personatge referent en programes emesos en horari familiar.
El format és de concurs televisiu, on els nens han d'encertar on es dipositen diferents tipus de residus.
Es difondrà a través de la televisió, el cinema, la ràdio, els mitjans gràfics i internet durant 4 setmanes.
Complementàriament, es repartirà en cinemes i ludoteques de centres comercials un joc de taula per a totes les edats per donar les respostes als dubtes de forma didàctica i divertida.
També es podrà consultar el web residuonvas.cat, i l'aplicació per a mòbil "Residus", que, a més d'informar on es dipositen els diferents residus, explica quins processos segueixen un cop recollits i en com sovint queden transformats en nous productes.
Campanya de conscienciació ciutadana desenvolupada per l'Agència de Residus, l'Ajuntament de Barcelona i l'Àrea Metropolitana de Barcelona (AMB), amb l'objectiu d'evitar el malbaratament alimentari, que a Catalunya suposa llençar cada any 260.000 de tones de menjar en bon estat.
La campanya, engegada el 22 de novembre de 2014, coincidint amb el Dia Europeu de Prevenció de Residus, va dirigida a tots els ciutadans que en algun moment de la cadena de producció, venda, consum i rebuig de productes poden canviar els seus hàbits per evitar llençar el menjar.
Aquesta campanya té per objectiu fomentar la recollida selectiva de les piles i acumuladors portàtila i fer visibles els més de 10.000 punts de recollida de piles usades que hi ha a tot el territori, entre supermercats, hipermercats, botigues d'electrònica i deixalleries de Catalunya.
La campanya, que està finançada íntegrament pels sistemes integrats de gestió ECOPILAS, ERP (European Recycling Platform), UNIBAT i ECOLEC, contempla diferents accions adreçades a la ciutadania, a les escoles i als punts de venda.
El web consta de diferents seccions: Missió, a casa i a l'escola
L'objectiu d'aquesta campanya és incentivar el reciclatge entre els ciutadans que encara no participen el procés de separació per diferents motius, bé perquè són pragmàtics, bé perquè se senten incòmodes amb la pràctica.
la campanya perquereciclem.cat es difon per fases al llarg de l'any, de manera que s'anirà recordant més sovint, però de diferent forma, la necessitat de la separació dels residus domèstics.
Perquereciclem.cat té un objectiu múltiple, així que els missatges que es difondran s'aniran resolent durant tot l'any en tres fases diferents, que duraran unes tres setmanes cadascuna.
La campanya, a més, compta amb un seguit d'accions de proximitat, que pretenen reforçar-la.
També incorporarà un repte de llarg recorregut per a un poble concret de Catalunya que presenti hores d'ara un baix nivell de recollida selectiva.
L'objectiu és incrementar aquest nivell gràcies al treball informatiu que s'hi efectuarà localment.
En Quim Masferrer es desplaça a Meranges, el municipi més alt de Catalunya, per descobrir com reciclen els seus habitants.
Al llarg d'aquesta fase es mostren experts reconeguts que donen respostes sobre els beneficis de reciclar i la transparència del procés.
En Quim Masferrer ens apropa a quatre personatges ben coneguts a Catalunya, l'Amparo Moreno, en Marc Giró, l'Eduard Farelo i l'Ester Vázquez, la "Lila" del Club Súper3, que ens donen motius per reciclar, de forma més propera i quotidiana.
Veiem com s'organitzen, ens diuen els motius per separar els residus i els seus trucs.
En cada cas, una seqüència quotidiana permet descobrir com resolen o afronten les dificultats que podem trobar a l'hora de triar els residus a casa i de dipositar-los al contenidor corresponent.
Els protagonistes, de la mà de l'actor Quim Masferrer, aquest cop son els veïns i veïnes del municipi de Tiana, al Maresme, que han estat batejats com "Els Súpers recicladors".
El motiu és que han aconseguit situar-se entre els millors del rànquing de la recollida selectiva de tot Catalunya.
La campanya està adreçada a la gent que no participa en el procés del reciclatge i que no separa els residus domèstics a casa seva.
Es tracta de promoure un canvi d'hàbits mostrant els efectes negatius que té sobre el medi ambient llençar-los tots a la mateixa bossa.
Aquesta campanya té un missatge més directe i amb menys humor.
El to didàctic deixa pas a la reflexió, apel·lant a la responsabilitat de cadascú a l'hora de decidir què fa amb els residus que genera.
Els nens posen en evidència la manca de compromís, de consciència i de civisme de qui no separa la brossa, de qui no es preocupa pel futur del país i del planeta.
L'objectiu és fer un pas un pas més per tal d'assolir una taxa de reciclatge del 50% per a l'any 2020.
Segona onada de la campanya per fomentar la recollida selectiva dels residus: 'Redueix, Reutilitza, Recicla, REACCIONA'.
El missatge genèric continua centrat en la idea que la brossa augmenta, els recursos s'esgoten i el temps de reciclar s'acaba, però s'incorporen missatges concrets de cada fracció.
'REACCIONA' té un missatge més directe i amb menys humor.
El to didàctic deixa pas a la reflexió, apel·lant a la responsabilitat de cadascú a l'hora de decidir què fa amb els residus que genera.
Els nens posen en evidència la manca de compromís, de consciència i de civisme de qui no separa la brossa, de qui no es preocupa pel futur del país i del planeta.
Finançada íntegrament pels Sistemes Integrats de Gestió (SIG) Ecoembes i Ecovidrio.
Inclou espots de televisió, falques de ràdio, creativitat en mitjans impresos, cartells al carrer, autobusos, difusió a través d'internet i xarxes socials, i acció de streetmarketing.
Adreçada als ciutadans que no participen en el procés del reciclatge i que no separen els residus domèstics a casa seva.
S'hi incorporen missatges més concrets.
Quan els residus orgànics van al contenidor marró, n'afavorim el reciclatge.
Aquesta campanya de comunicació té per objectiu incrementar la sensibilització ciutadana envers la necessitat de separar adequadament aquest residu.
La campanya és una adaptació de l'anterior, que es va emetre a finals de l'any passat, i vol continuar incidint en la importància de separar bé les restes de menjar i els residus vegetals de petites dimensions –com fulles, gespa o branques–, el què es coneix com a fracció orgànica, i els avantatges de reciclar-la.
Quan els residus orgànics es recullen selectivament (mitjançant el contenidor marró o els sistemes de recollida porta a porta), n'afavorim el reciclatge.
La creativitat exposa la idea del cicle de la matèria orgànica, que es pot valoritzar completament.
Reciclar-la comporta un estalvi de recursos –transformant la matèria orgànica en compost per fertilitzar els sòls; redueix els residus biodegradables en els dipòsits controlats i les plantes incineradores; i disminueix l'emissió de gasos implicats en l'efecte hivernacle.
A més, amb l'aprofitament del biogàs obtingut de la seva fermentació, es pot produir electricitat.
Primera edició: d esembre 2017-gener 2018
Segona edició: 1a onada del 23 de juliol al 6 d'agost / 2a onada del 3 al 18 de setembre
Aquesta campanya té per objectiu fomentar la recollida selectiva dels residus.
Amb el lema " Et necessitem, recicla ", s'adreça a les persones que encara no participen en el procés de la recollida selectiva dels residus i les convida a fer-ho.
En els diferents elements de la campanya s'exposen les excuses habituals que esgrimeix qui encara no recicla: 'no tinc temps, em manca espai a la cuina, els contenidors estan lluny...'
Unes raons que es fan petites davant dels grans problemes ambientals ocasionats per una gestió irresponsable dels residus: l'augment de les emissions de gasos amb efecte d'hivernacle que contribueixen al canvi climàtic, l'impacte de les deixalles marines i plàstics de tot tipus als mars i als seus ecosistemes, o la sobreexplotació dels recursos naturals.
Tot plegat, sense comptar els costos econòmics que han d'assumir les administracions per gestionar i intentar recuperar els residus que no s'han separat bé en origen, construint instal·lacions de tractament mecànic-biològic del rebuig.
El to de la campanya és greu i seriós.
Està finançada íntegrament els Sistemes Integrats de Gestió (SIG) Ecoembes, l'organització ambiental sense ànim de lucre que promou l'economia circular a través del reciclatge d'envasos, i Ecovidrio, l'entitat sense ànim de lucre encarregada de la gestió del reciclatge dels residus d'envasos de vidre a tot l'Estat.
Emissió: del 21 de desembre de 2018 al 31 de gener de 2019
Si estàs a punt de llençar els discos que ja no escoltes,
els pots donar, arreglar, vendre o reparar?
Abans de llençar quelcom, fes-lo nou de nou.
Al teu voltant hi ha un munt de professionals que et poden ajudar a reviure els teus objectes.
Si vols reparar, vendre o regalar, pots fer-ho a:
Gràcies a la teva feina, contribueixes a evitar la generació de residus.
creat per a tu el distintiu "Fes-lo nou de nou".
Un segell que t'acredita com a lloc
especialitzat en fer que tot allò vell o espatllat torni a ser, efectivament, nou de nou.
Recicla'ls!" té l'objectiu de fomentar la recollida selectiva dels residus d'aparells elèctrics i electrònics (RAEE) per tal que aquests rebin una gestió correcta per part de la ciutadania quan ja són en desús.
El marge de millora és molt gran ja que, actualment, només reciclem el 21% dels AEE que consumim.
La campanya es compon de diverses accions de proximitat per tot el territori català, així com a nivell online i de xarxes socials, que pretenen informar i conscienciar la ciutadania de com gestionar correctament els AEE que ja no utilitzem.
Objectius específics de la campanya:
Les principals accions que formen part de la campanya són:
Tot i que la campanya "Canvia el xip.
Recicla'ls!" té per objectiu incrementar la recollida selectiva dels AEE quan ja no els utilitzem, l'Agència de Residus de Catalunya insta als consumidors a reutilitzar i reparar aquests productes, per tal d'allargar la seva vida útil i mantenir-los en circulació el màxim temps possible.